屠龍點數

屠龍點數係常見於 MMOG 嘅用語，指按各玩家嘅貢獻分配戰利品嘅做法。喺 MMOG 當中，團隊作戰嘅玩家喺打贏之後，會得到一啲戰利品，而啲戰利品要點樣喺玩家之間分係一個問題；屠龍點數係一種常見嘅做法，指遊戲程式用某啲指標量度玩家喺場對局當中作出嘅貢獻有幾大，並且按呢個指標決定點分配戰利品，例如係量度每個玩家嘅殺敵數量、對敵人總共造成咗幾多傷害、以及個人得分幾高等，跟手再將最正嗰啲戰利品分俾對團隊作出咗最多貢獻嘅隊友。

屠龍點數嘅做法有人鍾意有人唔鍾意：有啲人覺得屠龍點數令到隻遊戲公平啲，每個玩家都會按佢嘅貢獻得到獎勵；但又有玩家認為，屠龍點數嘅做法搞到玩家好多時吓吓計住自己有幾多屠龍點數，而忽略咗玩遊戲最緊要係過癮。

MMORPG
MMOG
電子遊戲公會

攷 

網上遊戲